pythainlp/thai-financial-dataset huggingface dataset:
1. ปัจจัยความเสี่ยง

ความเสี่ยงจากภัยธรรมชาติ ในปัจจุบันมีหลายประเทศประสพปัญหาภัยพิบัติจากธรรมชาติ เช่น
สึนามิ, แผ่นดินไหว จึงเป็นความเสี่ยงของโครงการทีอยู่ใกล้ชายหาดทะเล
อย่างไรก็ตามผู้บริหารได้มีการป้องกันโดยการทำประกันภัยโครงการ

ความเสี่ยงในความต้องการของผู้บริโภค
ธุรกิจอสังหาริมทรัพย์ประสบปัญหาจากวิกฤตการเมืองภายในประเทศ และภาวะเศรษฐกิจโลกที่ตกต่ำ
ทำให้กำลังซื้อรวมถึงความเชื่อมั่นของผู้บริโภคทั้งในประเทศและต่างประเทศอยู่ในระดับต่ำ
กลุ่มลูกค้าเป้าหมายที่จะซื้อคอนโดมิเนียมหรูพักตากอากาศในทุกทำเลทั้ง พัทยา หัวหิน ภูเก็ต และ
เกาะสมุย ลดลงอย่างมาก
โดยชะลอการตัดสินใจซื้อเพื่อรอดูการคลี่คลายของสถานการณ์ทางการเมืองและเศรษฐกิจว่าจะดีขึ้นหรือไม่

ความเสี่ยงจากการกู้และอัตราดอกเบี้ย อัตราดอกเบี้ยที่มีแนวโน้มปรับตัวสูงขึ้นส่งผลให้กำลังซื้อลดลง
โดยเฉพาะในกลุ่มผู้บริโภคที่ไม่มีความพร้อมทางการเงินที่ต้องพึ่งเงินกู้จากสถาบันการเงิน
ประกอบกับนโยบายปล่อยสินเชื่ออสังหาริมทรัพย์ที่ระมัดระวังมากขึ้นของสถาบันการเงิน
และในส่วนของเจ้าของโครงการอัตราดอกเบี้ยที่สูงขึ้นจะส่งผลให้ต้นทุนการก่อสร้างเพิ่มขึ้น

ความเสี่ยงจากสภาพคล่อง ได้แก่ ความเสี่ยงจากการขายโครงการไม่ได้ตามเป้าที่กำหนด
ทำให้กระแสเงินสดรับลดลง ในการขาดสภาพคล่องจะส่งผลไปถึงการหาแหล่งเงินทุน
ซึ่งเป็นความเสี่ยงเกี่ยวกับต้นทุนก่อสร้างที่อาจจะสูงขึ้นตามไปด้วยจากเงื่อนไขของแต่ละแหล่งเงินทุน

การจัดการความเสี่ยงของบริษัท

1. ปรับขนาดโครงการและขนาดห้องให้เหมาะสมกับภาวะตลาดและความต้องการของลูกค้า

เพื่อเพิ่มสัดส่วนยอดขายให้มีเงินสดเข้าและรับรู้รายได้เร็วขึ้น

  2. ปรับเปลี่ยนรูปแบบของโครงการโดยการเพิ่มทางเลือกให้ลูกค้าจากการซื้อเพื่ออยู่อาศัย
  เป็นการซื้อ

  เพื่อการลงทุนและได้รับผลตอบแทนในอนาคต

  3. ทำข้อตกลงจัดหาวัสดุก่อสร้างของโครงการล่วงหน้า
  เพื่อไม่ให้ขาดแคลนและลดความเสี่ยงด้านราคา

ปรับตัวสูงขึ้น

  4. สร้างสัมพันธภาพที่ดีกับลูกค้าและซัพพลายเออร์โดยใกล้ชิด

  5.
  ควบคุมระยะเวลาก่อสร้างโครงการให้เป็นไปตามแผนงานที่วางไว้เพื่อส่งมอบให้ลูกค้าตามกำหนด

  6. ควบคุมการรับจ่ายเพื่อรักษาสภาพคล่องของกิจการให้เพียงพอ

  7. ควบคุมต้นทุนและค่าใช้จ่ายให้เป็นไปตามเป้าหมายที่ประมาณการไว้
5. ทรัพย์สินที่ใช้ในการประกอบธุรกิจ

ปัจจุบันบริษัท มีสินทรัพย์ถาวรหลัก ของบริษัทที่ใช้ในการประกอบธุรกิจ ได้แก่ ที่ดิน เนื้อที่ 29 ไร่ 2
งาน 70 ตารางวา โฉนดเลขที่ 59526, 44240, 44238, 59522, 59527, 59523, 44239,
59524, 62176, 62177 และ 62178 ตั้งอยู่ที่ ถนนสุขุมวิท กิโลเมตรที่ 156.5
ตำบลนาจอมเทียน อำเภอสัตหีบ จังหวัดชลบุรี มูลค่าโครงการ 4,500 ล้านบาท
เพื่อพัฒนาโครงการเป็นโรงแรมระดับ 5 ดาว บริหารโรงแรมโดยเชน จากประเทศสวิสเซอร์แลนด์
ประกอบด้วยจำนวน 264 ห้องพัก พร้อมห้องจัดเลี้ยง สัมมนา ห้องอาหาร ศูนย์สุขภาพและสปา ชื่อ
MÖvenpick Hotel & Spa (North Tower) 1 อาคาร, เป็นคอนโดมิเนียมพักอาศัย จำนวน
205 ห้องชุด ที่ให้วิวทะเลแบบพาโนรามา พร้อมด้วย ระเบียงส่วนตัวขนาดใหญ่ กับห้องชุดขนาด
1-3 ห้องนอน ชื่อ MÖvenpick Spinnaker Residences (South Tower) 1 อาคาร
และเป็นบ้านพักตากอากาศพร้อมที่ดิน เป็นบ้านแบบชั้นเดียว และแบบชั้นครึ่ง 3 ห้องนอน
อยู่บนแปลงที่ดิน 130 ตารางวา ออกแบบสถาปัตยกรรม เพื่อความเป็นส่วนตัวที่โดดเด่น
รวมถึงสวนและสระว่ายน้ำ ตั้งอยู่บริเวณส่วนกลางระหว่างห้องอาหาร ห้องนั่งเล่น
และส่วนของห้องนอน ซึ่งมีจำนวนเพียง 34 วิลล่า พร้อมทางเดินส่วนตัวสู่ชายหาด ชื่อ MÖvenpick
Pool Villas รวมทั้งโครงการภายใต้ชื่อ โครงการ WHITE SAND BEACH PATTAYA
7. ข้อพิพาททางกฎหมาย

บริษัทฯ ได้ถูกฟ้องร้องในคดีต่าง ๆ เกี่ยวกับการผิดสัญญาซื้อขาย
ผิดสัญญาจ้างทำของและการเรียกเงินคืน ซึ่งมีทุนทรัพย์รวมเป็นจำนวนเงินประมาณ 4.99 ล้านบาท
ซึ่งบริษัทฯ ได้ทำสัญญาประนีประนอมกับคู่กรณีเพื่อผ่อนชำระหนี้แล้ว จำนวน 1.78 ล้านบาท
ซึ่งบริษัทฯ อยู่ในระหว่างการผ่อนชำระหนี้ โดย ณ วันที่ 31 ธันวาคม 2555 บริษัทฯ
มีหนี้คงค้างตามสัญญาประนีประนอมประมาณ 0.58 ล้านบาท
8. โครงสร้างเงินทุน

8.1 หลักทรัพย์ของบริษัท

ทุนจดทะเบียนและทุนที่เรียกชำระแล้ว ณ วันที่ 31 ธันวาคม 2555

ทุนจดทะเบียน จำนวน 2,143,589,744 บาท แบ่งเป็นหุ้นสามัญ จำนวน 2,143,589,744 หุ้น
มูลค่าที่ตราไว้ หุ้นละ 1 บาท ทุนที่ชำระแล้ว จำนวน 2,143,589,744 บาท แบ่งเป็นหุ้นสามัญ
จำนวน 2,143,589,744 หุ้น มูลค่าที่ตราไว้ หุ้นละ 1 บาท

8.2 ผู้ถือหุ้น

รายชื่อผู้ถือหุ้นรายใหญ่ 10 รายแรก ณ วันที่ 1 ธันวาคม 2555 มีดังนี้

  รายชื่อ จำนวนหุ้น ร้อยละ

1. บริษัท ทรอปิค โฮลดิ้งส์ จำกัด 487,434,252 22.74

2. นายเอกพงษ์ ณ ระนอง 432,510,783 20.18

3. นายพงษ์พันธ์ สัมภวคุปต์ 254,841,781 11.89

4. นางพวงจันทร์ สัมภวคุปต์ 184,889,348 8.63

5. บริษัท ไทยเสรี พร็อพเพอร์ตี้ จำกัด 112,188,480 5.23

6. นายโยธิน มานะประดิษฐ์ 93,350,842 4.35

7. นางสาวกนกทิพ นวมเจริญ 92,043,808 4.29

8. บริษัท บรุ๊คเคอร์ กรุ๊ป จำกัด (มหาชน) 88,778,718 4.14

9. นางสาวจารุวรรณ ชัยศุภวรรณ 80,650,000 3.76

10. คอมเมอร์เชียล เมทัล อินเวสต์เมนท์ ลิมิเต็ด 76,913,720 3.59

8.3 แหล่งเงินทุนที่ใช้พัฒนาโครงการ

แหล่งเงินทุนที่บริษัทจะระดมมาใช้พัฒนาโครงการ จะมาจากเงินเพิ่มทุน
เงินจองซื้อของลูกค้าจากการขายล่วงหน้า และเงินกู้ยืมจากสถาบันการเงินอีกบางส่วน
ส่วนที่ 3

การรับรองความถูกต้องของข้อมูล

บริษัทฯ ได้สอบทานข้อมูลในแบบแสดงรายการข้อมูลประจำปีฉบับนี้แล้ว ด้วยความระมัดระวัง บริษัทฯ
ขอรับรองว่า ข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทฯ ขอรับรองว่า

(1)
งบการเงินและข้อมูลทางการเงินที่สรุปมาในแบบแสดงรายการข้อมูลประจำปีได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน
ผลการดำเนินงาน และกระแสเงินสดของบริษัทและบริษัทย่อยแล้ว

(2) บริษัทได้จัดให้มีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) บริษัทได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
และบริษัทได้แจ้งข้อมูลการประเมินระบบการควบคุมภายใน ณ วันที่ 17 ธันวาคม 2555
ต่อผู้สอบบัญชีและกรรมการตรวจสอบของบริษัทแล้ว
ซึ่งคลอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้ เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทฯ
ได้รับรองความถูกต้องแล้ว บริษัทฯ ได้มอบหมายให้ นางสาวปรารถนา งามพิทักษ์สุข
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ
นางสาวปรารถนา งามพิทักษ์สุข กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น

ชื่อ ตำแหน่ง ลายมือชื่อ

1. นายพงษ์พันธ์ สัมภวคุปต์ กรรมการผู้มีอำนาจลงนาม
..........................................

2. นางสาวอนงค์ ศรีสวัสดิ์อำไพ กรรมการผู้มีอำนาจลงนาม
..........................................

ชื่อ ตำแหน่ง ลายมือชื่อ

ผู้รับมอบอำนาจ นางสาวปรารถนา งามพิทักษ์สุข ผู้จัดการ
..........................................
[]

แบบ 56-1

[]

แบบแสดงรายการข้อมูลประจำปี 2555

สิ้นสุดวันที่ 31 ธันวาคม 2555

บริษัท เอเพ็กซ์ ดีเวลลอปเม้นท์ จำกัด (มหาชน)

Apex Development Public Company Limited

มีนาคม 2556

[]

  สารบัญ

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 3

1.  ปัจจัยความเสี่ยง 4

2.  ลักษณะการประกอบธุรกิจ 5

3.  การประกอบธุรกิจของแต่ละสายผลิตภัณฑ์ 7

4.  การวิจัยและพัฒนา 8

5.  ทรัพย์สินที่ใช้ในการประกอบธุรกิจ 9

6.  โครงการดำเนินงานในอนาคต 10

7.  ข้อพิพาททางกฎหมาย 11

8.  โครงสร้างเงินทุน 12

9.  การจัดการ 13

10. การควบคุมภายใน 15

11. รายการระหว่างกัน 16

12. ฐานะการเงินและผลการดำเนินงาน 19

13. ข้อมูลอื่นที่เกี่ยวข้อง 20

ส่วนที่ 3 การรับรองความถูกต้องของข้อมูล 21

เอกสารแนบ 1 รายละเอียดประวัติโดยย่อของคณะกรรมการ 22

เอกสารแนบ 2 รายละเอียดเกี่ยวกับกรรมการของบริษัทย่อย 25

เอกสารแนบ 3 อื่น ๆ 26
3. การประกอบธุรกิจของแต่ละสายผลิตภัณฑ์

บริษัทฯ ประกอบธุรกิจสายผลิตภัณฑ์เดียว คือ พัฒนาอสังหาริมทรัพย์ บริษัทฯ
ได้เริ่มดำเนินกิจการในธุรกิจนี้ โดยการซื้อที่ดิน เนื้อที่ 56 ไร่ 1 งาน 50 ตารางวา ตั้งอยู่ที่
ถนนสุขุมวิท กิโลเมตรที่ 156.5 ตำบลนาจอมเทียน อำเภอสัตหีบ จังหวัดชลบุรี
เพื่อก่อสร้างโครงการ ไวท์ แซนด์ บีช มูลค่าโครงการประมาณ 8,500 ล้านบาท ประกอบด้วย
คอนโดมิเนียม High-rise The Spinnaker จำนวน 303 ยูนิต, คอนโดมิเนียม Low-rise 3
ชั้น The Island Lagoon จำนวน 240 ยูนิต และ โรงแรม MÖvenpick
โรงแรมนานาชาติระดับห้าดาว ขนาด 300 ห้อง

เนื่องจากสภาวะทางเศรษฐกิจและการเมืองโดยรวมของประเทศไทย
ปัจจุบันบริษัทฯจึงได้ปรับขนาดโครงการให้เหมาะสม ด้วยการขายที่ดินบางส่วนให้กับผู้สนใจซื้อไป
และบริษัทได้ปรับเปลี่ยนรูปแบบของโครงการใหม่ บนเนื้อที่ขนาด 29 ไร่ 2 งาน 70
ตารางวาโดยแบ่งประเภทของโครงการตามความต้องการของลูกค้าเป้าหมายดังนี้

-   MÖvenpick Hotel & Spa (North Tower) เป็นโรงแรมระดับ 5 ดาว
    บริหารโรงแรมโดยเชน จากประเทศสวิสเซอร์แลนด์ ประกอบด้วยจำนวน 264 ห้องพัก
    พร้อมห้องจัดเลี้ยง สัมมนา ห้องอาหาร ศูนย์สุขภาพและสปา
    ซึ่งมีกำหนดการเปิดกิจการโรงแรมประมาณปลายปี 2556

-   MÖvenpick Spinnaker Residences (South Tower) เป็นคอนโดมิเนียมพักอาศัย
    จำนวน 205 ห้องชุด ที่ให้วิวทะเลแบบพาโนรามา พร้อมด้วย ระเบียงส่วนตัวขนาดใหญ่
    กับห้องชุดขนาด 1-3 ห้องนอน ซึ่งขณะนี้โครงการมียอดขายประมาณ 75%
    โดยมีมูลค่าทั้งโครงการประมาณ 1,800 ล้านบาท
    ซึ่งมีกำหนดการก่อสร้างแล้วเสร็จและโอนกรรมสิทธิ์ประมาณไตรมาส 3 ปี 2556

-   MÖvenpick Pool Villas บ้านพักตากอากาศพร้อมที่ดิน เป็นบ้านแบบชั้นเดียว
    และแบบชั้นครึ่ง 3 ห้องนอน อยู่บนแปลงที่ดิน 130 ตารางวา ออกแบบสถาปัตยกรรม
    เพื่อความเป็นส่วนตัวที่โดดเด่น รวมถึงสวนและสระว่ายน้ำ
    ตั้งอยู่บริเวณส่วนกลางระหว่างห้องอาหาร ห้องนั่งเล่น และส่วนของห้องนอน ซึ่งมีจำนวนเพียง
    34 วิลล่า พร้อมทางเดินส่วนตัวสู่ชายหาด มีมูลค่าโครงการประมาณ 570 ล้านบาท
    ซึ่งมีกำหนดการก่อสร้างแล้วเสร็จและโอนกรรมสิทธิ์ประมาณไตรมาส 3 ปี 2556

ในปัจจุบัน ภาวะตลาดอสังหาริมทรัพย์ในพัทยามีความคึกคักขึ้นจากเดิมมาก
สืบเนื่องมาจากเมื่อไตรมาส 4 ปี 2554 มีภาวะน้ำท่วม ทำให้คนกรุงเทพฯ
เข้าไปลงทุนซื้อบ้านหลังที่ 2 เพิ่มมากขึ้น ทำให้มีโครงการใหม่ ๆ เกิดขึ้นมาก
ซึ่งแสดงว่าผู้ลงทุนพัฒนาอสังหาริมทรัพย์ได้วิเคราะห์แล้ว
เห็นว่ามีความเป็นไปได้ของการทำตลาดในพัทยา
และโครงการได้ทำการตลาดในทุกช่องทางการจัดจำหน่าย เช่น ลงนิตยสารในกลุ่มเป้าหมาย
ขึ้นป้าย บิลบอร์ดขนาดใหญ่ ทั้งในระหว่างทางไปโครงการ และภายในตัวเมืองพัทยา ออก บูธ
ตามพื้นที่ศูนย์การค้าขนาดใหญ่ใจกลางกรุงเทพมหานคร และโฆษณาในสื่อสังคมออนไลน์ ฯลฯ
ทั้งนี้โครงการมีกลุ่มเป้าหมายลูกค้าระดับปานกลาง-สูง (High-end) ทั้งชาวไทยและชาวต่างชาติ
ซึ่งยอดขายขณะนี้ของโครงการ มีสัดส่วนลูกค้าเท่า ๆ กันทั้ง 2 กลุ่ม
[]

แบบ 56-1

  []

แบบแสดงรายการข้อมูลประจำปี 2556

สิ้นสุดวันที่ 31 ธันวาคม 2556

บริษัท เอเพ็กซ์ ดีเวลลอปเม้นท์ จำกัด (มหาชน)

Apex Development Public Company Limited

มีนาคม 2557

[]

สารบัญ

หน้า

ส่วนที่ 1 การประกอบธุรกิจ

1.  นโยบายและภาพรวมการประกอบธุรกิจ (ข้อมูลสรุป Executive Summary) 1

2.  ลักษณะการประกอบธุรกิจ 3

3.  ปัจจัยความเสี่ยงและการบริหารจัดการความเสี่ยง 4

4.  ทรัพย์สินที่ใช้ในการประกอบธุรกิจ 5

5.  ข้อพิพาททางกฎหมาย 6

6.  ข้อมูลทั่วไปและข้อมูลสำคัญอื่น 7

ส่วนที่ 2 การจัดการและการกำกับดูแลกิจการ

7.  ข้อมูลหลักทรัพย์และผู้ถือหุ้น 8

8.  โครงสร้างการจัดการ 9

9.  การกำกับดูแลกิจการ 10

10. ความรับผิดชอบต่อสังคม 11

11. การควบคุมภายใน 12

12. รายการระหว่างกัน 13

ส่วนที่ 3 ฐานะการเงินและผลการดำเนินงาน

13. ข้อมูลทางการเงินที่สำคัญ 16

14. การวิเคราะห์และคำอธิบายของฝ่ายจัดการ 17

การรับรองความถูกต้องของข้อมูล 18

เอกสารแนบ

เอกสารแนบ 1 รายละเอียดเกี่ยวกับกรรมการ ผู้บริหาร ผู้มีอำนาจควบคุม และเลขานุการบริษัท
19

เอกสารแนบ 2 รายละเอียดเกี่ยวกับกรรมการของบริษัทย่อย 22

เอกสารแนบ 3 รายละเอียดเกี่ยวกับหัวหน้างานตรวจสอบภายใน

  และหัวหน้างานกำกับดูแลการปฏิบัติงานของบริษัท (Compliance) 23

เอกสารแนบ 4 รายละเอียดเกี่ยวกับรายการประเมินราคาทรัพย์สิน 24

เอกสารแนบ 5 อื่น ๆ 25
การรับรองความถูกต้องของข้อมูล

บริษัทฯ ได้สอบทานข้อมูลในแบบแสดงรายการข้อมูลประจำปีฉบับนี้แล้ว ด้วยความระมัดระวัง บริษัทฯ
ขอรับรองว่า ข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทฯ ขอรับรองว่า

(1)
งบการเงินและข้อมูลทางการเงินที่สรุปมาในแบบแสดงรายการข้อมูลประจำปีได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน
ผลการดำเนินงาน และกระแสเงินสดของบริษัทและบริษัทย่อยแล้ว

(2) บริษัทได้จัดให้มีระบบการเปิดเผยข้อมูลที่ดี เพื่อให้แน่ใจว่า
บริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) บริษัทได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
และบริษัทได้แจ้งข้อมูลการประเมินระบบการควบคุมภายใน ณ วันที่ 17 ธันวาคม 2556
ต่อผู้สอบบัญชีและกรรมการตรวจสอบของบริษัทแล้ว
ซึ่งคลอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้ เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทฯ
ได้รับรองความถูกต้องแล้ว บริษัทฯ ได้มอบหมายให้ นางสาวปรารถนา งามพิทักษ์สุข
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ
นางสาวปรารถนา งามพิทักษ์สุข กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น

ชื่อ ตำแหน่ง ลายมือชื่อ

1. นายพงษ์พันธ์ สัมภวคุปต์ กรรมการผู้มีอำนาจลงนาม
..........................................

2. นางสาวอนงค์ ศรีสวัสดิ์อำไพ กรรมการผู้มีอำนาจลงนาม
..........................................

ชื่อ ลายมือชื่อ

นางสาวปรารถนา งามพิทักษ์สุข ผู้รับมอบอำนาจ
..........................................
4. การวิจัยและพัฒนา

บริษัทตระหนักถึงความสำคัญในการวิจัยตลาดเพื่อพัฒนาผลิตภัณฑ์ โดยเฉพาะธุรกิจอสังหาริมทรัพย์
ซึ่งเป็นธุรกิจหลักของบริษัท ด้วยตระหนักดีว่า ความพึงพอใจของลูกค้าคือ
หัวใจสำคัญในการดำเนินธุรกิจ
ดังนั้นทางบริษัทจึงทำการศึกษาวิจัยตลาดและความต้องการที่อยู่อาศัยของกลุ่มลูกค้าเป้าหมายมาตลอดโดยต่อเนื่องก่อนทำโครงการ

พร้อมกันนี้ บริษัทยังได้มีการติดตามและคาดการณ์ภาวะเศรษฐกิจ ภาวะอุตสาหกรรมอสังหาริมทรัพย์
ทั้งในส่วนตลาดโดยรวม และตลาดเฉพาะอาคารชุด
เพื่อใช้เป็นข้อมูลในการวางแผนดำเนินธุรกิจให้สอดรับกับสถานการณ์

นอกจากนี้ บริษัทยังมีแผนกการวิจัยและพัฒนาผลิตภัณฑ์อย่างต่อเนื่อง
โดยทำการประเมินความเห็นของลูกค้ากลุ่มเป้าหมาย ที่มีต่อโครงการปัจจุบัน
และที่จะเกิดขึ้นในอนาคตของบริษัท ตลอดจนการวิจัยและประเมินคุณภาพงานโครงการ
งานสถาปัตยกรรม และงานวิศวกรรมระบบประกอบอาคาร
เพื่อให้งานก่อสร้างมีประสิทธิภาพและมีมาตรฐาน
ส่วนที่ 1

  ข้อมูลสรุป (Executive Summary)

บริษัท เอเพ็กซ์ ดีเวลลอปเม้นท์ จำกัด (มหาชน) (“บริษัท”) สำนักงานใหญ่ตั้งอยู่เลขที่
10/53-56 ชั้น 2 อาคาร เดอะเทรนดี้ พลาซ่า ซอยสุขุมวิท 13 แขวงคลองเตยเหนือ เขตวัฒนา
กรุงเทพมหานคร จัดอยู่ในกลุ่มอุตสาหกรรม อสังหาริมทรัพย์ และก่อสร้าง
หมวดธุรกิจพัฒนาอสังหาริมทรัพย์ ชื่อย่อหลักทรัพย์ APX ซึ่งเปลี่ยนชื่อและธุรกิจเดิมจากบริษัท
ซันเทคกรุ๊ป จำกัด (มหาชน) เมื่อวันที่ 9 สิงหาคม 2550 ปัจจุบันมีทุนจดทะเบียน
13,000,000,000 บาท ทุนจดทะเบียนชำระแล้ว 10,717,948,720 บาท มีนายพงษ์พันธ์
สัมภวคุปต์ เป็นประธานกรรมการบริษัทและประธานเจ้าหน้าที่บริหาร

ปัจจุบันบริษัทได้เริ่มดำเนินงานในธุรกิจพัฒนาอสังหาริมทรัพย์โดยก่อสร้างโครงการ ไวท์ แซนด์ บีช
บนเนื้อที่ 56 ไร่ 1 งาน 50 ตารางวา ถนนสุขุมวิท กิโลเมตรที่ 156.5 ตำบลจอมเทียน
อำเภอสัตหีบ จังหวัดชลบุรี มูลค่าโครงการประมาณ 8,500 ล้านบาท ประกอบด้วย คอนโดมิเนียม
High-rise, Low-rise โรงแรมนานาชาติระดับห้าดาว Movenpick และร้านค้า
กำหนดเริ่มก่อสร้างในเดือนกุมภาพันธ์ 2551 ระยะเวลาก่อสร้างจนแล้วเสร็จประมาณ 3 ปี
ปัจจุบันมียอดขายล่วงหน้า (Presold) คอนโดมิเนียม แล้วประมาณกว่าร้อยละ 40
ของมูลค่าโครงการ 6,500 ล้านบาท
ซึ่งจะเป็นแหล่งเงินทุนที่จะนำมาใช้พัฒนาโครงการนอกเหนือจากเงินทุนที่ระดมได้จากการขายหุ้นเพิ่มทุนและจากการกู้ยืมจากสถาบันการเงินอีกบางส่วน

บริษัทได้ให้ความสำคัญกับการวิจัยและพัฒนาผลิตภัณฑ์และบริการอย่างจริงจังและต่อเนื่อง
ออกแบบและกำหนดเนื้อที่ให้ตรงกับความต้องการของกลุ่มลูกค้าเป้าหมาย
รวมถึงการประเมินคุณภาพงานโครงการ เพื่อให้งานก่อสร้างมีประสิทธิภาพ
ได้มาตรฐานและสามารถประหยัดต้นทุนได้ดีที่สุด

บริษัทมีนโยบายและปฏิบัติตามหลักการกำกับดูแลกิจการที่ดีในเรื่องต่าง ๆ ทั้งในเรื่องสิทธิของผู้ถือหุ้น
การปฏิบัติต่อผู้ถือหุ้นอย่างเท่าเทียมกัน
ดูแลให้เกิดความเป็นธรรมต่อผู้มีส่วนได้เสียทุกกลุ่มทั้งภายในและภายนอกบริษัท
มีการเปิดเผยข้อมูลสำคัญทุกอย่างที่เกี่ยวข้องกับบริษัททั้งข้อมูลทางการเงินและข้อมูลอื่น ๆ
ตามข้อกำหนดของคณะกรรมการกำกับหลักทรัพย์และตลาดหลักทรัพย์แห่งประเทศไทยอย่างถูกต้องครบถ้วน
ทันเวลา และโปร่งใส รวมทั้งมีการกำหนดความรับผิดชอบของคณะกรรมการบริษัทอย่างชัดเจน
เป็นไปเพื่อผลประโยชน์ของบริษัทและผู้ถือหุ้นโดยรวม
ตลอดจนได้ให้ความสำคัญต่อระบบการควบคุมภายในและการบริหารความเสี่ยงอย่างมีประสิทธิภาพ
พอเพียง

ปัจจัยความเสี่ยงที่อาจเกิดขึ้นในการดำเนินธุรกิจของบริษัท ได้แก่
ความเสี่ยงโดยรวมของธุรกิจอสังหาริมทรัพย์ ได้แก่ ปัญหาทางการเมือง ภาวะเศรษฐกิจที่ชะลอตัว
ทิศทางอัตราดอกเบี้ยและราคาน้ำมัน การแข่งขันของธุรกิจ
ข้อจำกัดทางกฎหมายอาคารชุดเกี่ยวกับสัดส่วนเนื้อที่ที่ชาวต่างชาติซื้อได้สูงสุดไม่เกินร้อยละ 49
ซึ่งมีผลต่อกำลังซื้อ รวมทั้งความเสี่ยงเกี่ยวกับต้นทุนก่อสร้างโครงการและการบริหารงานที่สูงขึ้น
ที่จะต้องควบคุมให้มีผลกระทบน้อยที่สุดต่อเป้าหมายผลการดำเนินงานทั้งกำไรขั้นต้น
และกำไรสุทธิของบริษัท

ณ สิ้นปี 2550 บริษัทมีสินทรัพย์ รวม 1,075.73 ล้านบาท เพิ่มขึ้นร้อยละ 84.71 มีหนี้สิน 191.81
ล้านบาท ลดลงร้อยละ 38.90 มีส่วนของผู้ถือหุ้นจำนวน 883.92 ล้านบาท เพิ่มขึ้นร้อยละ 229.23
จากสิ้นงวดบัญชีมิถุนายน 2550 ในด้านผลการดำเนินงาน บริษัทมีผลขาดทุนสุทธิ ประจำงวด 1
กรกฎาคม ถึง 31 ธันวาคม 2550 จำนวน 111.34 ล้านบาท หรือคิดเป็น 0.13 บาทต่อหุ้น
สาเหตุจากบริษัทยังคงบันทึกรับรู้ผลการดำเนินงานจากธุรกิจเก่าในงวดบัญชีนี้
8. โครงสร้างเงินทุน

8.1 หลักทรัพย์ของบริษัท

ทุนจดทะเบียนและทุนที่เรียกชำระแล้ว ณ วันที่ 31 ธันวาคม 2550

ทุนจดทะเบียน จำนวน 13,000,000,000 บาท แบ่งเป็นหุ้นสามัญ จำนวน 1,300,000,000 หุ้น
มูลค่าที่ตราไว้ หุ้นละ 10 บาท ทุนที่ชำระแล้ว จำนวน 10,717,948,720 บาท แบ่งเป็นหุ้นสามัญ
จำนวน 1,071,794,872 หุ้น มูลค่าที่ตราไว้ หุ้นละ 10 บาท

8.2 ผู้ถือหุ้น

รายชื่อผู้ถือหุ้นรายใหญ่ 10 รายแรก ณ วันที่ 24 ตุลาคม 2550 มีดังนี้

จำนวนหุ้น ร้อยละ

1. นายพงษ์พันธ์ สัมภวคุปต์ 254,842,291 23.78

2. Tropic Holdings Co.,Ltd. 243,717,126 22.74

3. นางพวงจันทร์ สัมภวคุปต์ 90,000,000 8.40

4. นายเอกพงษ์ ณ ระนอง 86,000,000 8.02

5. บริษัท ไทยเสรี พร็อพเพอร์ตี้ จำกัด 53,191,490 4.96

6. นายโยธิน มานะประดิษฐ์ 46,675,421 4.35

7. นางสาว กนกทิพ นวมเจริญ 46,216,904 4.31

8. นางวาสนา ห่อแก้ว 40,000,000 3.73

9. Commercial Metal Investment 38,456,860 3.59

10. The Brooker Group Plc. 35,000,000 3.27

8.3 แหล่งเงินทุนที่ใช้พัฒนาโครงการ

แหล่งเงินทุนที่บริษัทจะระดมมาใช้พัฒนาโครงการ
จะมาจากการขายหุ้นเพิ่มทุนใหม่และหุ้นในบริษัทย่อย ซันเทค เมทัลส์ และ ซันเทค สแครป
โพรเซสซิ่ง รวมกับเงินจองซื้อของลูกค้าจากการขายล่วงหน้า (Presales)
และเงินกู้ยืมจากสถาบันการเงินอีกบางส่วน ซึ่งคาดว่าวงเงินในเบื้องต้นจะอยู่ประมาณ 400
ล้านบาท นอกจากนี้กิจการจะได้รับกระแสเงินสดจากลูกค้าจองซื้อห้องชุดในช่วงการก่อสร้าง
แม้โครงการยังไม่แล้วเสร็จ ซึ่งจัดเป็นแหล่งเงินทุนหมุนเวียนให้แก่กิจการได้อีกแหล่งหนึ่ง

นอกจากนี้
กิจการอยู่ระหว่างการจัดทำแผนการเงินสำหรับพัฒนาโครงการโดยอาจจะมีการระดมทุนเพิ่มด้วยการออกหุ้นสามัญเพิ่มทุน
หลักทรัพย์แปลงสภาพและ/หรือหุ้นกู้ เพื่อนำมาใช้พัฒนาโครงการ
ภายใต้เงื่อนไขการอนุมัติของที่ประชุมผู้ถือหุ้นบริษัท และเป็นไปตามหลักเกณฑ์และระเบียบปฏิบัติของ
ตลาดหลักทรัพย์แห่งประเทศไทย และสำนักงานกำกับหลักทรัพย์และตลาดหลักทรัพย์
13. ข้อมูลอื่นที่เกี่ยวข้อง

บริษัทอยู่ระหว่างการปรับปรุงผลการดำเนินงานให้มีกำไรจากธุรกิจพัฒนาอสังหาริมทรัพย์
ในรอบปีบัญชี 2551
ก่อนยื่นเสนอตลาดหลักทรัพย์พิจารณาย้ายหลักทรัพย์ของบริษัทกลับมาซื้อขายในหมวดปกติต่อไป
ส่วนที่ 2

บริษัทที่ออกหลักทรัพย์

1. ปัจจัยความเสี่ยง

ธุรกิจอสังหาริมทรัพย์โดยรวมปี 2550 ประสบกับภาวะชะลอตัว
เนื่องจากปัญหาทางการเมืองและภาวะเศรษฐกิจไทยที่ชะงักงัน
ส่งผลต่อความเชื่อมั่นและอำนาจการซื้อของผู้บริโภค ทำให้ผู้ที่จะซื้ออสังหาริมทรัพย์
เพิ่มความระมัดระวังและรอบคอบในการวางแผนการซื้อที่อยู่อาศัยมากขึ้น
ข้อจำกัดทางกฎหมายอาคารชุดที่ยังคงอยู่เกี่ยวกับเนื้อที่อาคารที่อนุญาตให้ชาวต่างชาติซื้อได้สูงสุดไม่เกินร้อยละ
49 ส่งผลกระทบต่อยอดขายและการเจริญเติบโตของธุรกิจอสังหาริมทรัพย์

ปัจจัยความเสี่ยงที่บริษัทได้เฝ้าระวังในภาวะที่ธุรกิจอสังหาริมทรัพย์โดยรวมขยายตัวในอัตราที่ชะลอลง
ได้แก่ ความเสี่ยงที่อาจจะเกิดปัญหาความไม่สมดุลย์ระหว่างอุปสงค์และอุปทาน
ความเสี่ยงเกี่ยวกับต้นทุนก่อสร้างโครงการ
โดยเฉพาะวัสดุก่อสร้างรวมทั้งค่าใช้จ่ายเกี่ยวกับการขายและบริหารที่สูงขึ้น
โดยวัฏจักรการขึ้นลงของธุรกิจอสังหาริมทรัพย์ ขึ้นอยู่กับปัจจัยหลาย ๆ ด้านประกอบกัน ได้แก่
เสถียรภาพทางการเมือง การเติบโตด้านเศรษฐกิจของประเทศ การแข่งขันทางธุรกิจ
ทิศทางอัตราดอกเบี้ย และทิศทางของราคาน้ำมัน เป็นต้น ทั้งนี้
ปัจจัยความเสี่ยงที่สำคัญที่มีผลต่อระดับความรุนแรงของปัญหาวิกฤตอสังหาริมทรัพย์ คือ
การเร่งลงทุนจนก่อให้เกิดสภาพสินค้าล้นตลาด (oversupply) การกว้านซื้อที่ดินเพื่อเก็งกำไรของ
ทั้งผู้ประกอบการพัฒนาโครงการอสังหาริมทรัพย์ นักลงทุนรายใหม่ และผู้บริโภค
ที่อาจเป็นสาเหตุนำไปสู่ภาวะฟองสบู่ในภาคอสังหาริมทรัพย์

การจัดการความเสี่ยงของบริษัท

  1. ร่นระยะเวลาก่อสร้างโครงการเพื่อส่งมอบให้ลูกค้าเร็วขึ้น

  2. ทำข้อตกลงกับซัพพลายเออร์วัสดุก่อสร้างในการจัดหาวัสดุก่อสร้างให้แก่โครงการในระยะ

  ยาวเพื่อประกันความไม่ขาดแคลนในการใช้งานรวมทั้งลดความเสี่ยงจากราคาวัสดุ

  ก่อสร้างปรับตัวสูงขึ้น

3. ปรับขนาดห้องในโครงการให้เหมาะสมกับความต้องการและกำลังซื้อของลูกค้า

4. เพิ่มช่องทางการระดมเงินทุนของบริษัท

5. บริหารเงินสดและสภาพคล่องของกิจการไม่ให้ติดขัด เกิดปัญหาทางการเงิน
7. ข้อพิพาททางกฎหมาย

เจ้าหนี้ของบริษัทรายหนึ่งตามแผนฟื้นฟูกิจการบริษัทในขณะที่เป็น บมจ. ซันเทคกรุ๊ป
ที่ได้ยื่นอุทธรณ์ต่อศาลฎีกาเมื่อเดือนกันยายน 2548
ให้มีคำสั่งไม่เห็นชอบด้วยคำร้องขอแก้ไขแผนฟื้นฟูกิจการนั้น เมื่อเดือนธันวาคม 2550
เจ้าหนี้รายดังกล่าวได้ยื่นคำร้องขอถอนอุทธรณ์แล้ว
ปัจจุบันอยู่ระหว่างรอศาลฎีกาพิจารณาอนุญาตให้ถอนอุทธรณ์
เอกสารแนบ 2

รายละเอียดเกี่ยวกับกรรมการของบริษัทย่อย

-ไม่มี -
2. ลักษณะการประกอบธุรกิจ

บริษัท เอเพ็กซ์ ดีเวลลอปเม้นท์ จำกัด (มหาชน) เดิมชื่อ บริษัท ซันเทคกรุ๊ป จำกัด (มหาชน)
ซึ่งได้จดทะเบียนจัดตั้งขึ้นเมื่อวันที่ 31 สิงหาคม 2531
โดยมีวัตถุประสงค์เพื่อดำเนินธุรกิจเกษตรอุตสาหกรรมแบบครบวงจร
ในการปลูกและผลิตแปรรูปมะเขือเทศ และข้าวโพด เพื่อจำหน่ายทั้งภายในประเทศและส่งออก
ต่อมาในปี 2536 บริษัทฯ ได้ขยายกิจการไปยังธุรกิจค้าและแปรสภาพเศษเหล็ก โดยจัดตั้งบริษัทย่อย
คือ บริษัท ซันเทคสแครปโพรเซสซิ่ง จำกัด เพื่อผลิตเศษเหล็กแปรสภาพ (Processed Scrap)
ป้อนเป็นวัตถุดิบให้แก่ผู้ผลิตเหล็กแผ่นรีดร้อน ซึ่งโรงงานแปรสภาพเศษเหล็ก
ตั้งอยู่ที่นิคมอุตสาหกรรมชลบุรี (บ่อวิน) อำเภอศรีราชา จังหวัดชลบุรี (ในปี 2548
บริษัทซันเทคเมทัลส์ จำกัด ซึ่งเป็นบริษัทย่อย
อีกบริษัทหนึ่งที่จัดตั้งขึ้นจากการร่วมทุนกับต่างชาติตามแผนฟื้นฟูกิจการบริษัท
ได้ซื้อสินทรัพย์ไปดำเนินธุรกิจต่อ) บริษัทได้จดทะเบียนแปรสภาพเป็นบริษัทมหาชนจำกัด เมื่อวันที่ 4
ตุลาคม 2536 และเข้าจดทะเบียนในตลาดหลักทรัพย์ แห่งประเทศไทย เมื่อวันที่ 20 พฤศจิกายน
2536

เมื่อวันที่ 28 สิงหาคม 2543 ศาลล้มละลายกลางได้มีคำสั่งให้ฟื้นฟูกิจการของบริษัท
โดยมีบริษัทศรีสงคราม แพลนเนอร์ จำกัด เป็นผู้ทำแผน ต่อมาเมื่อวันที่ 3 พฤษภาคม 2544 13
กรกฎาคม 2548 และ 21 พฤศจิกายน 2548
ศาลล้มละลายกลางได้มีคำสั่งเห็นชอบด้วยแผนฟื้นฟูกิจการ และข้อเสนอขอแก้ไขแผนฟื้นฟูอีกสองครั้ง
ตามลำดับ ผู้บริหารแผนได้ดำเนินการตามแผนฟื้นฟูจนเป็นผลสำเร็จ
ซึ่งศาลล้มละลายกลางได้มีคำสั่งยกเลิกการฟื้นฟูกิจการ เมื่อวันที่ 30 เมษายน 2550

ต่อมาที่ประชุมวิสามัญผู้ถือหุ้น ครั้งที่ 1/2550 เมื่อวันที่ 31 กรกฎาคม 2550
มีมติให้เพิ่มทุนจดทะเบียนจากเดิม 2,144,999,360 บาท เป็น 13,000,000,000 บาท
โดยเสนอขายหุ้นสามัญเพิ่มทุนให้แก่บุคคลในวงจำกัด
เพื่อนำเงินทุนมาใช้รองรับการเปลี่ยนแปลงธุรกิจของบริษัท
จากบริษัทที่ลงทุนโดยการเข้าถือหุ้นในบริษัทอื่น (Holding Company)
เป็นธุรกิจพัฒนาอสังหาริมทรัพย์
พร้อมยกเลิกประกอบธุรกิจแปรสภาพเศษเหล็กโดยจำหน่ายหุ้นบริษัทย่อยออกไปและจดทะเบียนเปลี่ยนชื่อบริษัท
เป็น บริษัท เอเพ็กซ์ ดีเวลลอปเม้นท์ จำกัด (มหาชน) เมื่อวันที่ 9 สิงหาคม 2550
5. ทรัพย์สินที่ใช้ในการประกอบธุรกิจ

ปัจจุบันบริษัท มีสินทรัพย์ถาวรหลัก ของบริษัทที่ใช้ในการประกอบธุรกิจ ได้แก่ ที่ดิน เนื้อที่ 56 ไร่ 1
งาน 50 ตารางวา โฉนดเลขที่ 1648,1658,1659,44238,44239,44240 ตั้งอยู่ที่ ถนนสุขุมวิท
กิโลเมตรที่ 156.5 ตำบลนาจอมเทียน อำเภอสัตหีบ จังหวัดชลบุรี ราคาประมาณ 889 ล้านบาท
เพื่อพัฒนาโครงการคอนโดมิเนียม โรงแรม และร้านค้า ภายใต้ชื่อโครงการ ไวท์ แซนด์ บีช (
White Sand Beach)
6. โครงการดำเนินงานในอนาคต

บริษัทมีโครงการดำเนินงานในอนาคตอันใกล้ ได้แก่
โครงการคอนโดมิเนียมในบริเวณแถบชายหาดพัทยา โดยใช้ระยะเวลาก่อสร้างประมาณ 3 ปี
รูปแบบเป็นสมัยใหม่ ประกอบด้วย 2 ส่วน ได้แก่ ส่วนที่ติดชายหาด
กำหนดโครงการเป็นคอนโดมิเนียมสูง (High-rise) และโรงแรมที่ตอบสนองตลาดระดับบน
และมีสิ่งอำนวยความสะดวกส่วนกลางเต็มรูปแบบ กับคอนโดมิเนียมแนวราบ แบบ Low-rise 3 ชั้น

  The Spinnaker คอนโดมิเนียม

เป็นคอนโดมิเนียมแบบ High-rise ประกอบด้วย 2 อาคาร อาคารฝั่งเหนือ 42 ชั้น จำนวน 147
ยูนิต อาคารฝั่งใต้ 45 ชั้น จำนวน 156 ยูนิต โดยกำหนดราคาห้องชุด ราคาที่ประมาณ 98,000
บาท ต่อ ตารางเมตร ขึ้นอยู่กับขนาดห้องชุดซึ่งกำหนดออกเป็น 5 ขนาด ได้แก่ 1 ห้องนอน, 2
ห้องนอน, 3 ห้องนอน, แบบ Penthouse และแบบ Grand Penthouse
โดยจะมีพื้นที่ขายรวมประมาณ 42,700 ตารางเมตร

  The Island Lagoon คอนโดมิเนียม

เป็นอาคาร 3 ชั้น จำนวนประมาณ 240 ยูนิต กำหนดแบบห้องชุดเป็นแบบ 2 ห้องนอนทั้งหมด
ราคาที่ประมาณ 85,000 บาท ต่อ ตารางเมตร มีสระว่ายน้ำ
และพื้นที่ส่วนกลางขนาดใหญ่เป็นส่วนเสริม โดยจะมีพื้นที่ขายรวมประมาณ 27,720 ตารางเมตร

โครงการโรงแรม Movenpick

โรงแรมที่จะก่อสร้าง จะเป็นโรงแรมระดับนานาชาติ 5 ดาว มีห้องพักประมาณ 300 ห้อง
พร้อมสิ่งอำนวยความสะดวก เช่น ห้องประชุม ห้องจัดเลี้ยง Business Center และอื่น ๆ ทั้งนี้
โครงการลงทุนก่อสร้างโรงแรม ซึ่งใช้เงินลงทุนสูงและมีผลตอบแทนเป็นรายได้ระยะยาวนั้น
กิจการอยู่ระหว่างพิจารณาแนวทางอื่นประกอบด้วยในการพัฒนาโครงการ ได้แก่
การขายที่ดินแปลงที่ตั้งโครงการโรงแรมให้แก่นักลงทุนที่มีแหล่งเงินทุนและเชี่ยวชาญในธุรกิจโรงแรม
หรืออาจดำเนินโครงการโรงแรมภายใต้บริษัทย่อย ที่อาจจะจัดตั้งขึ้น รวมทั้ง
พิจารณาหาผู้ลงทุนที่มีแหล่งเงินทุนและความรู้ความสามารถ
ในการดำเนินงานมาร่วมทุนในบริษัทย่อยดังกล่าว